Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9168

3. Megjegyzés - A megfelelő magasság pontok és mérvadó akadályok azok, amelyeket az eljárás specialisták biztosítanak. 8.7 Mágneses eltérés A térkép fedésterületére vonatkozó átlagos mágneses eltéréseket a legközelebbi fokra kerekítve meg kell adni. 8.8 Irányok, útirányok és radiálok 8.8.1 A 8.8.2 pontban előírtakat kivételével, az irányoknak, útirányoknak és radiáloknak mágneses irányoknak kell lenniük. 8.8.2 Ajánlás. - Ha a magasabb földrajzi szélességű területek esetében az illetékes hatóság úgy határoz, hogy a mágneses Északra való iránymeghatározás nem megfelelő, akkor más alkalmas vonatkozatási alapot, például földrajzi Északot, vagy hálózati Északot kell alkalmazni. 8.8.3 Ha az irányokat, útirányokat és radiálokat földrajzi Északhoz vagy hálózati Északhoz viszonyítják, ott ezt világosan jelezni kell. Ahol hálózati Északot alkalmaznak, ott ennek a hálózati vonatkoztatási hosszúsági körét azonosítani kell. 8.9 Légiforgalmi adatok 8.9.1 Repülőterek A közel körzeti útvonal vezetést befolyásoló összes repülőteret fel kell tüntetni. Ha szükséges, akkor fel kell tüntetni a futópályák elhelyezkedési rajzát is. 8.9.2 Tiltott, korlátozott és veszélyes légterek A tiltott, korlátozott és veszélyes légtereket fel kell tüntetni, azonosító jelükkel és függőleges kiterjedtségi határaikkal együtt. 8.9.3 Területi legkisebb repülési magasságok A szélességi és hosszúsági körök által alkotott négyzetekben fel kell tüntetni a terület tengerszinthez viszonyított legalacsonyabb repülési magasságát. Megjegyzés. - A térkép választott méretarányának függvényében, a szélességi és hosszúsági körök által alkotott négyzetek rendszerint egész hosszúsági, illetve szélességi fokoknak feleljenek meg. 8.9.4 Légiforgalmi szolgálatok rendszere 8.9.4.1 Az adott területet érintő kialakított légiforgalmi szolgálati rendszer összetevő elemeit fel kell tüntetni. 8.9.4.1.1 Az alkotóelemek a következőket foglalják magukba 1) a légiforgalmi szolgálati rendszerhez kapcsolódó rádió-navigációs berendezéseket, neveikkel, 2007/70/II. szám azonosítójukkal, frekvenciájukkal és fokokban, fokpercekben és fok másodpercekben kifejezett földrajzi koordinátáikkal együtt; 2) DME berendezések vonatkozásában, kiegészítésképp, a DME adó antenna tengerszint feletti magasságát a legközelebbi 30 méterre (100 láb) kerekítve; 3) azokat a közel körzeti rádió-navigációs berendezéseket, amelyek az induló és az érkező forgalom számára és a várakozási eljárásokhoz szükségesek; 4) az összes kijelölt légtér oldal és magassági határait és a megfelelő légtér-osztály azonosítókat; 5) a várakozási eljárásokat és a közel körzeti útvonal rendszert az útvonal elnevezésekkel együtt, valamint az előírt légifolyosók és közel körzeti útvonalak egyes szakaszainak legközelebbi fokra kerekített útirányát; 6) a közel körzeti útvonalakat kijelölő rádió-navigációs berendezéssel nem jelölt összes mérvadó pontot névkódjukkal és fokokban, fokpercekben és fokmásodpercekben kifejezett földrajzi koordinátáikkal együtt; 7) a VOR/DME berendezésekkel meghatározott területi navigációs útvonalakat kijelölő útvonal pontok esetében kiegészítésképp:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes